OpenLLM-France/wikimedia huggingface dataset:
# Benyacarita

La benyacarita és un mineral de la classe dels fosfats que pertany des del 2023 al grup de la paulkerrita. Va ser anomenada en honor de l'argentina Maria Angelica R. de Benyacar per la seva contribució a la mineralogia.

## Característiques

La benyacarita és un fosfat. La seva fórmula química va ser redefinida l'any 2023, passant a ser: (H₂O)₂Mn₂Ti₂Fe³⁺(PO₄)₄(OF)(H₂O)₁₀·4H₂O. Cristal·litza en el sistema ortoròmbic. Els cristalls, de fins a 2 mm, són tabulars a {010}, equants a {111}, amb {001}, més rarament {100}. La seva duresa a l'escala de Mohs és d'entre 2,5 i 3.
Segons la classificació de Nickel-Strunz, la benyacarita pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, whiteïta-(CaFeMg), whiteïta-(CaMnMg), whiteïta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneïta, paulkerrita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

La benyacarita és un mineral secundari rar que apareix en pegmatites granítiques complexes. Va ser descoberta a la mina El Criollo, al districte de pegmatites Cerro Blanco (Província de Córdoba, Argentina). També ha estat descrita a dos indrets de Bavària (Alemanya); la pegmatita El Rhaba, a la Província de Rehamna (Marràqueix-Safi, Marroc); i tres indrets de Guarda (Portugal).
Sol trobar-se associada a altres minerals com: fosfosiderita, strengita, pachnolita, apatita i torbernita.

## Referències

* 1 2 3 «Benyacarite» (en anglès). Mindat. [Consulta: 7 novembre 2015].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 73». European Journal of Mineralogy, 35, 3, 19-06-2023, pàg. 397–402. DOI: https://doi.org/10.5194/ejm-35-397-2023 [Consulta: 4 juliol 2023].
* 1 2 3 «Benyacarite» (en anglès). Handbook of Mineralogy. Arxivat de l'original el 4 de març 2016. [Consulta: 9 març 2018].
# OGF

OGF té els següents significats:
* Front Civil Unit (del seu nom en rus Объединённый Гражданский Фронт, transliterat Obyedinyónnïy Grazhdánskiy Front), partit polític de Rússia
* Open GIS Foundation, fundació per al desenvolupament d'estàndards oberts en l'àmbit de la geomàtica, antecessora de l'Open Geospatial Consortium
# Meteorit Norton County

El meteorit Norton County és un meteorit de tipus acondrita de 1,1 tones que va ser trobat l'any 1948 al comtat de Norton, a l'estat de Kansas, als Estats Units.

## Classificació

El meteorit és de tipus acondrita, és a dir que es tracta d'un meteorit rocós que no té còndrules i que es va originar en un cos progenitor diferenciat. Pertany al grup de les aubrites, dins de la classe de les acondrites asteroidals, que igual que les condrites enstatites tenen una mineralització molt reduïda, però probablement no provinguin del mateix asteroide primari com les condrites EH o EL.

## Descripció

En el mes de febrer de 1948 es van recuperar les 7 primeres parts del meteorit. No obstant, la més gran, d'aproximadament 1 tona, no es va localitzar fins al maig. La seva composició química, mineralògica i isotòpica s'ha estudiat a tots els nivells, especialment els seus components de piroxens i sulfurs formats en un entorn extremadament reduït. Com la majoria de les aubrites, el Norton County ha experimentat una bretxació extensiva seguida de reequilibris irregulars amb nivells de xoc força variables tant en olivina (S1-S4) com en enstatita (S1-S3).

## Mineralogia

Al meteorit s'hi han trobat 24 espècies minerals reconegudes per l'Associació Mineralògica Internacional. A més es considera la localiat tipus de tres d'aquestes espècies, totes elles sulfurs: la caswellsilverita, de fórmula química NaCrS₂, la cronusita, amb fórmula Ca$_{0,2}$CrS₂·2H₂O, i la schöllhornita, de fórmula Na$_{0,3}$CrS₂·H₂O, ja que el meteorit és l'indret on van ser descobertes.

## Referències

* ↑ «Norton County» (en anglès). Meteoritical Bulletin Database. [Consulta: 22 setembre 2017].
* ↑ «Recommended classifications: Aubrite» (en anglès). Meteoritical Bulletin Database. [Consulta: 22 setembre 2017].
* 1 2 «Norton County meteorite, Norton Co., Kansas, USA» (en anglès). Mindat. [Consulta: 22 setembre 2017].
# Kenta Chiba

Kenta Chiba (千葉健太, Chiba Kenta) (Osaka, 4 d'abril de 1996 és un gimnasta artístic japonès.
A la Universiada d'estiu de 2017 celebrada a Taipei, Taiwan, va guanyar la medalla d'or per equips.
Va guanyar la medalla de plata en la competició per equips als Jocs Asiàtics de 2018 a Jakarta, Indonesia. També va guanyar la medalla de bronze a l'aparell de barres paral·leles. Va arribar a la final tants als aparells de barra fixa com de cavall amb arcs.
Va guanyar la medalla d'or al Campionat del Món de 2023, en la prova per equips. Individualment es va classificar primer per a la final de l'exercici complet, però només va poder ser quart a la final. També es va classificar per a les finals de cavall amb arcs i barra fixa.

## Referències

* 1 2 «Artistic Gymnastics». 2018 Asian Games. Arxivat de l'original el 17 de juny 2020. [Consulta: 29 abril 2020].
* ↑ Pavitt, Michael «North Korea enjoy hat-trick of weightlifting golds as medal events begin at Taipei 2017». InsideTheGames.biz, 20-08-2017.
* ↑ «CHIBA Kenta - Results» (en anglès). FIG. [Consulta: 2 novembre 2023].

## Enllaços externs

* Kenta Chiba a FIG (anglès)
# Clearc d'Heraclea

Clearc d'Heraclea (en llatí Clearchus, en grec antic Κλέαρχος "Kléarkhos") fou un ciutadà notable i després governant d'Heraclea al Pont Euxí.
Fou enviat a l'exili però cridat més tard per fer front a les peticions del poble. Justí diu que mentre era a l'exili va fer un acord amb Mitridates I del Pont per entregar la ciutat a canvi de passar a ser el seu governador però que quan es va veure amb el poder va trencar l'acord i a més va fer presoner a Mitridates que va haver de pagar una forta quantitat pel seu alliberament.
Va desertar el camp dels aristòcrates i es va passar als populars i sota aquesta bandera va obtenir el comandament d'un cos de mercenaris amb els quals va assolir la tirania. Va usar el seu poder amb crueltat i va assumir els atributs de Zeus i fins i tot va donar el nom de Κεραυνός a un dels seus fills.
Va viure sempre amb por de ser assassinat i finalment ho fou per part de Quió i Lleó el 353 aC després de 12 anys de govern.

## Referències

* ↑ Clearchus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 781
# Luc Van Hoyweghen

Luc Van Hoyweghen (1 de gener de 1929 - 30 de juny de 2013) fou un futbolista belga.

## Selecció de Bèlgica

Va formar part de l'equip belga a la Copa del Món de 1954 però no disputà cap partit.

## Referències

* ↑ Luc Van Hoyweghen Fitxa i estadístiques a la FIFA
* ↑ «Luc Van Hoyweghen» (en dutch). inmemoriam. [Consulta: 9 juny 2015].
# Benzilpenicil·lina

La benzilpenicil·lina o penicil·lina G, comunament coneguda com a àcid benzilpenicilínic i administrada com a penicil·lina G benzatina, és un antibiòtic β-lactàmic, de la família de les penicil·lines, considerat el referent del grup.

## Referències

* ↑ «Benzilpenicil·lina». Gran Enciclopèdia Catalana. Barcelona: Grup Enciclopèdia Catalana.
* ↑ WHO Model Formulary 2008. World Health Organization, 2009, p. 98, 105. ISBN 9789241547659.
* ↑ «Penicillin G». A: xPharm: The Comprehensive Pharmacology Reference. New York: Elsevier, 2007, p. 1–6. OCLC 712018683.
# Núria Solé i Sanromà

Núria Solé i Sanromà –o Núria Solé de Porta, com signava els seus treballs– (Constantí, Tarragona, 22 de juny de 1925 - 2 de maig de 2013) va ser una geòloga i palinòloga catalana, molt respectada a la comunitat palinològica internacional.

## Activitat professional

Núria Solé es va doctorar en Palinologia a la Universitat de Barcelona (UB) el 1970, amb una tesi dirigida per Miquel Crusafont. Al llarg de la seva carrera professional va impartir classe a la Universidad Industrial de Santander a Bucaramanga (Colòmbia), a la Universidad de Salamanca i a la Universitat de Barcelona.
A la dècada dels seixanta va viure uns quants anys a Colòmbia per treballar amb el Servei Geològic Colombià; va contribuir –juntament amb el seu marit, el professor Jaume de Porta–, a la creació d'un nou programa de Geologia a la Universitat Industrial de Santander a Bucaramanga, el qual es va materialitzar a la dècada dels vuitanta i continua actiu. En tornar a Espanya va treballar a la Universitat de Salamanca; més tard es va incorporar al Departament d'Estratigrafia, Paleontologia i Geociències Marines de la Facultat de Geologia de la Universitat de Barcelona, on impartí classes fins a la seva jubilació, el 1995.
Va ser membre fundadora de l'Associació de Palinòlegs de Llengua Espanyola (APLE) des de 1978, i en va ser vicepresidenta durant alguns anys i també sòcia d'honor.
Núria Solé va anar publicant el resultat de les seves investigacions: molts treballs sobre molt diversos temes i regions, des de la palinologia del Cretaci, Cenozoic i Quaternari de Colòmbia i l'Argentina, fins a la geologia del Triàsic-Quaternari, bioestratigrafía i paleoecologia de diverses regions europees, i específicament espanyoles i catalanes.
Col·laboradora sempre ben disposada per als seus companys palinòlegs i per a diverses promocions d'estudiants, Núria Solé formà part de les generacions de geòlegs que, hereus de l'anomenada «escola geòlogica de Barcelona» desenvolupada a la Universitat de Barcelona entorn de la figura de Solé Sabarís, propagaren el flux del seu guiatge cap a altres universitats de l'estat i de l'Amèrica Llatina.

## Referències

* 1 2 «Persones de renom. Nuria Solé Sanromà (1925-2013)». Universitat de Barcelona. Facultat de Ciències de la Terra. [Consulta: octubre 2019].
* ↑ «Estudio esporo-polínico de la formación Guaduas...». CCUC Catàleg Col·lectiu de les Universitats de Catalunya, 1970. [Consulta: octubre 2019].
* ↑ Jaramillo, Carlos «In Memoriam». Boletin de Geología, vol. 35 no.1 [Bucaramanga], Jan./juny 2013. ISSN: 0120-0283.
* ↑ «Asociación de Palinólogos en Lengua Española. Boletín de Noticias A.P.L.E.» (en castellà) p. 11. F. Javier Rodríguez Rajo, 01-12-2011. [Consulta: octubre 2019].
* ↑ Julivert, Manuel. «Pròleg de Pere Santanach». A: Una historia de la geología en España. Edicions Universitat Barcelona, 22 d'octubre 2014, p. 295 pàgines. ISBN 9788447537723.
# Xàlgakov

Xàlgakov (en rus: Шалгаков) és un poble (un khútor) de l'óblast de Rostov, a Rússia, segons el cens del 2010 tenia 138 habitants, pertany al municipi de Gúndorovski.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Mixkínksaia

Mixkínksaia (en rus: Мишкинская) és un poble (una stanitsa) de l'óblast de Rostov, a Rússia, que en el cens del 2010 tenia 3.004 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Kentavious Caldwell-Pope

Kentavious Tannell Caldwell-Pope (nascut el 18 de febre de 1993 en Thomaston, Geòrgia) és un jugador professional de bàsquet nord-americà que pertany a la plantilla dels Detroit Pistons de la NBA. Amb 1,96 metres d'alçada, juga en la posició d'escorta.

## Enllaços externs

* Fitxa de Kentavious Caldwell-Pope a ultimatenba.com (anglès)
# Clearfield (Utah)

Clearfield és una població dels Estats Units a l'estat de Utah. Segons el cens del 2000 tenia 25.974 habitants.

## Demografia

Segons el cens del 2000, Clearfield tenia 25.974 habitants, 7.921 habitatges, i 6.265 famílies. La densitat de població era de 1.294 habitants per km².
Dels 7.921 habitatges en un 52,2% hi vivien nens de menys de 18 anys, en un 60,4% hi vivien parelles casades, en un 13,9% dones solteres, i en un 20,9% no eren unitats familiars. En el 16,3% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,51.
Per edats la població es repartia de la següent manera: un 36,2% tenia menys de 18 anys, un 16% entre 18 i 24, un 30,6% entre 25 i 44, un 11,4% de 45 a 60 i un 5,7% 65 anys o més.
L'edat mediana era de 24 anys. Per cada 100 dones de 18 o més anys hi havia 100,8 homes.
La renda mediana per habitatge era de 38.946 $ i la renda mediana per família de 39.902 $. Els homes tenien una renda mediana de 30.336 $ mentre que les dones 21.407 $. La renda per capita de la població era de 13.945 $. Entorn del 8,7% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Clearfield». American Fact Finder. Oficina del Cens dels Estats Units, 12-01-2010.
# Luc Steels

Luc Steels (22 de gener de 1952) és un científic i artista belga, director del Laboratori d'Intel·ligència Artificial de la Vrije Universiteit Brussel. També és fundador del laboratori d'informàtica de Sony a París, actualment dirigit per François Pachet) i ha sigut un investigador visitant a la Universitat Universitat Pompeu Fabra de Barcelona. Steels és considerat un pioner en Intel·ligència Artificial que ha fet contribucions importants a sistemes experts, robòtica basada en comportament, vida artificial i lingüística evolutiva.

## Obra

* Steels, Luc (1990) "Components of Expertise" 11(2) pp. 28-49.
* Steels, Luc (2001) Grounding Symbols through Evolutionary Language Games. In: Cangelosi A. and Parisi D. (Eds.) Simulating the Evolution of Language Arxivat 2009-08-03 a Wayback Machine. Springer.
* Steels, Luc (2011) "Design Patterns in Fluid Construction Grammar" John Benjamins Pub.
* Steels, Luc (2011) "Modeling the cultural evolution of language." Physics of Life Reviews, 8(4) pp. 339-356.

## Referències

* ↑ «Luc Steels». web. ICREA. [Consulta: 18 novembre 2015].
* ↑ «Luc Steels». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Bibliografia

* Manuel, Tyrus L. «Creating a Robot Culture: An Interview with Luc Steels». IEEE Intelligent Systems, 18, 3 May/June 2003, 2003, pàg. 59–61. Arxivat de l'original el 2016-03-03. DOI: 10.1109/MIS.2003.1200730 [Consulta: 18 novembre 2015].
# Obsesión (pel·lícula de 1947)

Obsesión és una pel·lícula espanyola de drama psicològic d'ambient colonial, dirigida el 1947 per Arturo Ruiz-Castillo y Basala. Fou rodada i ambientada a la Guinea Espanyola i protagonitzada per l'estrella cinematogràfica d'aquells anys, Alfredo Mayo.

## Sinopsi

Víctor és un enginyer espanyol que és enviat a la Guinea Espanyola per a dirigir la construcció d'una presa. Per instigació d'un company seu, Jorge comença a cartejar-se amb una noia d'un internat, Mary a qui només coneix per foto. Es casa amb ella per poders, però quan Mary arriba a la colònia, Víctor s'adona que no és la noia de la fotografia, ja que la seva amiga Lidia, com a entremaliadura, va canviar la foto de Mary per la seva.
Víctor cau malalt a causa de la duresa de les condicions de treball i per la seva obsessió per Lidia. Mary el porta a Madrid i li presenta Lídia, que va fugir de l'internat i es guanya la vida com a cantant en una sala de festes. Tot i que arriba a la conclusió que a qui estima veritablement és a Lidia, torna a Guinea amb Mary, i allí esclatarà la tragèdia.

## Repartiment

* Alfredo Mayo - Víctor
* Raúl Cancio - Jorge
* Mari Paz Molinero - Mary
* Alicia Romay - Lidia
* Julia Caba Alba - Inspectora de l'Orfenat

## Guardons

Jesús García Leoz va rebre el premi a la millor música a les Medalles del Cercle d'Escriptors Cinematogràfics de 1947.

## Referències

* ↑ Obsesión a decine21.com
* ↑ Isabel Santaolalla Los "otros": etnicidad y "raza" en el cine español contemporáneo, p. 30
* ↑ «Medallas del CEC a la producción española de 1947». Círculo de Escritores Cinematográficos. Arxivat de l'original el 2020-07-30. [Consulta: 19 març 2016].

## Enllaços externs

* Obsesión a dequevalapeli.com
# Benzilpenicil·lina benzatina

La benzilpenicil·lina benzatina (DCI), penicil·lina benzatina o penicil·lina (G) benzatínica, és una varietat química de la penicil·lina, administrada per via intramuscular per al tractament de certes infeccions bacterianes. Comercialitzada a Espanya sota el nom de Benzetacil.
El medicament s'hidrolitza en la circulació sanguínia i permet la producció de benzilpenicil·lina de manera prolongada, realitzant la seva tasca antibacteriana de manera sostinguda, aproximadament de 3 a 6 setmanes amb una sola dosi injectable. La penicil·lina benzatina és un dels medicaments essencials de l'Organització Mundial de la Salut.
Encara que existeixen altres fórmules més recents, la benzilpenicil·lina benzatina continua considerant-se útil en el tractament de la sífilis en totes les seves localitzacions, excepte en el sistema nerviós central. També es prescriu en la prevenció de la febre reumàtica en persones d'alt risc.
La penicil·lina benzatina no és recomanada en menors de 3 anys (risc de necrosi, síndrome de Nicolau).

## Referències

* ↑ «benzilpenicil·lina benzatina». Diccionari enciclopèdic de medicina (DEMCAT). Arxivat de l'original el 2022-01-31. [Consulta: 31 gener 2022].
* 1 2 «Inyección de penicilina G benzatina» (en castellà). MedlinePlus medicinas. Arxivat de l'original el 2022-01-31. [Consulta: 31 gener 2022].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2023.
* ↑ «Annex 1. 19th WHO Model List of Essential Medicines (April 2015)» (pdf) (en anglès). OMS, 01-04-2015. Arxivat de l'original el 2015-05-13. [Consulta: 31 gener 2022].
* ↑ Wolff R, Marcelo «Antimicrobianos para el médico general en el Chile del nuevo siglo ¿Cuáles y por qué?» (en anglès). Revista chilena de infectología, 19, 2002. Arxivat de l'original el 2024-05-21. DOI: 10.4067/S0716-10182002019300006. ISSN: 0716-1018 [Consulta: 3 abril 2022].
* ↑ Rossi, S.. Australian Medicines Handbook (en anglès australià), 2006. DOI 10.18773/austprescr.1997.001. ISBN 0-9757919-2-3.
* ↑ «Penicilina G (bencilpenicilina)» (en castellà). Asociación Española de Pediatría. Arxivat de l'original el 2022-01-31. [Consulta: 31 gener 2022].
* ↑ «Síndrome de Nicolau posterior a la aplicación de penicilina benzatínica» (en castellà). Ocronos, 09-09-2019. Arxivat de l'original el 2022-01-31. [Consulta: 31 gener 2022].
# Xàkhovo (Kursk)

* Per a altres significats, vegeu «Xàkhovo».
Xàkhovo (en rus: Шахово) és un poble de l'óblast de Kursk, a Rússia, que en el cens del 2010 tenia 18 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# Miquel Olmo Forte

Miquel Olmo Forte (Terrassa, 20 de gener de 1966), és un entrenador de futbol català. Va ser entrenador del Centre d'Esports Sabadell Futbol Club. És pare del jugador del FC Barcelona Dani Olmo.

## Trajectòria esportiva

La seva carrera comença com a entrenador del CD Montcada, en la Regional Preferent de Catalunya. La temporada 2003/2004 es converteix en entrenador de la Unió Esportiva Vilassar de Mar. També entrenaria el CD Can Parellada, fins a arribar a Segona B la temporada 2005/2006 per entrenar el Figueres. La temporada 2008/2009 esdevingué entrenador del Girona Futbol Club, substituint Javier Salamero que era responsable de la direcció tècnica del club i que s'havia fet càrrec de l'equip després de la destitució de Raül Agné. Miquel va dirigir els últims tres partits al final de temporada i va ser l'encarregat d'assegurar la permanència. L'any 2009 arribà al Terrassa Futbol Club, on seria entrenador i director esportiu fins a l'abril de 2012. Va arribar a l'entitat egarenca el 2009 per substituir José Luis García, però no va poder evitar el descens a Tercera Divisió. En les següents dues temporades amb el club a la Tercera Divisió va fer dues temporades discretes fins que al final de la temporada 2011/12 decidí no continuar en el club de la seva ciutat natal.
El juliol de 2013, es convertí en el segon entrenador del CE Sabadell com a ajudant de Javier Salamero. Però al novembre de 2013, després del cessament de Javier Salamero i la dimissió de Xavi Roca, esdevingué tècnic interí del Sabadell.

## Referències

* ↑ «Plantilla del Primer equip del CE Sabadell». web. CE Sabadell. Arxivat de l'original el 9 d'agost 2015. [Consulta: 22 agost 2014].
* ↑ «Nou projecte esportiu del CD Montcada per al 2003-2004». Vilaweb, 20-06-2003 [Consulta: 28 abril 2014].
* ↑ Agencia EFE. «Miquel Olmo apela a la profesionalidad de su plantilla para ganar al Mirandés» (en castellà). El Diario Montañés, 29-11-2013. [Consulta: 30 novembre 2013].
# Colibrí de Diamantina

Campylopterus diamantinensis és una espècie d'ocell de la família dels troquílids (Trochilidae) que rep en anglès el nom de "Diamantina Sabrewing" (colibrí de Diamantina). Habita boscos i matolls del Brasil sud-oriental.
# Katixka

Katixka (en rus: Катышка) és un poble de l'óblast de Sverdlovsk, a Rússia, segons el cens del 2010 tenia 159 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].